title: Odluka (EU) 2017/1650 Europskog parlamenta od 27. travnja 2017. o zaključenju poslovnih knjiga Europske agencije za sigurnost zračnog prometa za financijsku godinu 2015.

text:
               29.9.2017

               HR

               Službeni list Europske unije

               L 252/192

         ODLUKA (EU) 2017/1650 EUROPSKOG PARLAMENTA
   od 27. travnja 2017.
   o zaključenju poslovnih knjiga Europske agencije za sigurnost zračnog prometa za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost zračnog prometa za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost zračnog prometa za financijsku godinu 2015., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0059/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (4), a posebno njezin članak 60.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0087/2017),

               1.

               odobrava zaključenje poslovnih knjiga Europske agencije za sigurnost zračnog prometa za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Europske agencije za sigurnost zračnog prometa, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 56.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 79, 19.3.2008., str. 1.

      (5)  SL L 328, 7.12.2013., str. 42.


title: Odluka Komisije оd 21. ožujka 2017. o zamjeni člana skupine dionika platforme REFIT

text:
               24.3.2017

               HR

               Službeni list Europske unije

               C 92/7

         ODLUKA KOMISIJE
   оd 21. ožujka 2017.
   o zamjeni člana skupine dionika platforme REFIT
   (2017/C 92/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije C(2015) 3261 final od 19. svibnja 2015. o uspostavi platforme REFIT, a posebno njezin članak 4.,
   budući da:

               (1)

               Člankom 4. Odluke C(2015) 3261 final o uspostavi platforme REFIT (dalje u tekstu: „platforma”) predviđeno je da se platforma sastoji od „skupine predstavnika vlada” i „skupine dionika”, koja se sastoji od najviše 20 stručnjaka, od kojih dva stručnjaka predstavljaju Europski gospodarski i socijalni odbor i Odbor Regija, a ostali stručnjaci predstavnici su poslovnog sektora (uključujući MSP-ove) i socijalnih partnera i organizacija civilnog društva, koji imaju neposredno iskustvo u primjeni zakonodavstva Unije. Stručnjaci u skupini dionika imenuju se za djelovanje u osobnom svojstvu ili za zastupanje zajedničkog interesa više dionika.

               (2)

               Člankom 4. stavkom 4. Odluke predviđeno je da Komisija na prijedlog prvog potpredsjednika Komisije imenuje članove skupine dionika, odabrane među kandidatima koji imaju neposredno iskustvo u primjeni zakonodavstva Unije i koji su se odazvali pozivu na natječaj. Pri imenovanju potrebno je osigurati, u najvećoj mogućoj mjeri, uravnoteženu zastupljenost različitih sektora, interesa i regija Unije te spolova. Člankom 4. stavkom 5. Odluke predviđeno je da se članovi imenuju za razdoblje do 31. listopada 2019. U skladu s člankom 4. stavkom 6. Odluke članovi koji podnesu ostavku mogu biti zamijenjeni tijekom preostalog razdoblja njihova mandata.

               (3)

               Odlukom Komisije C(2015) 9063 final od 16. prosinca 2015. o imenovanju članova skupine dionika platforme REFIT (1) predviđeno je da ako član skupine dionika prestane biti član za vrijeme mandata platforme, prvi potpredsjednik može predložiti njegovu zamjenu s prvotnog popisa kandidata koji su se odazvali pozivu na iskaz interesa za članstvo u skupini dionika.

               (4)

               Nakon što je 26. rujna 2016. član skupine dionika g. Pierre Baussand podnio ostavku, prvi potpredsjednik predložio je da gđa Nina Renshaw zamijeni g. Baussanda tijekom preostalog razdoblja njegova mandata,

         ODLUČILA JE:
   Jedini članak
   Gđa Nina Renshaw imenuje se članicom skupine dionika platforme REFIT za razdoblje do 31. listopada 2019.

      Sastavljeno u Bruxellesu 21. ožujka 2017.

            Za Komisiju

         Frans TIMMERMANS

            Prvi potpredsjednik

      (1)  SL C 425, 18.12.2015., str. 8.

      PRILOG

                  Ime

                  Državljanstvo

                  Zastupa zajednički interes dionika u određenom području politike

                  Sadašnji poslodavac

                  Gđa Nina Renshaw

                  UK

                  DA

                  Europski savez za javno zdravstvo (EPHA)


title: Odluka Vijeća (EU) 2016/1884 od 18. listopada 2016. o sklapanju Sporazuma u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

text:
               26.10.2016

               HR

               Službeni list Europske unije

               L 291/1

         ODLUKA VIJEĆA (EU) 2016/1884
   od 18. listopada 2016.
   o sklapanju Sporazuma u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 15. srpnja 2013. ovlastilo Komisiju da otvori pregovore s određenim drugim zemljama članicama Svjetske trgovinske organizacije na temelju članka XXIV. stavka 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Europskoj uniji.

               (2)

               Pregovore je vodila Komisija u okviru pregovaračkih smjernica koje je donijelo Vijeće.

               (3)

               Ti su pregovori završeni i Sporazum u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji parafiran je 18. prosinca 2015.

               (4)

               Sporazum je potpisan u ime Europske unije 16. lipnja 2016., podložno njegovu kasnijem sklapanju, u skladu s Odlukom Vijeća (EU) 2016/581 (2).

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu ovlaštenu dostaviti u ime Unije obavijest predviđenu Sporazumom kako bi se izrazila suglasnost Unije da se obveže Sporazumom (3).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 18. listopada 2016.

            Za Vijeće

            Predsjednik

         M. LAJČÁK

      (1)  Europski parlament odobrio je sklapanje Sporazuma 13. rujna 2016.

      (2)  Odluka Vijeća (EU) 2016/581 od 11. travnja 2016. o potpisivanju, u ime Europske unije, Sporazuma u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (SL L 101, 16.4.2016., str. 1.).

      (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Europskog parlamenta (EU) 2015/1699 od 29. travnja 2015. o razrješnici za izvršenje proračuna Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2013.

text:
               30.9.2015

               HR

               Službeni list Europske unije

               L 255/386

      ODLUKA EUROPSKOG PARLAMENTA (EU) 2015/1699
      od 29. travnja 2015.
      o razrješnici za izvršenje proračuna Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnje financijske izvještaje Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2013.,

                  —

                  uzimajući u obzir izvješće Revizorskog suda o godišnjim financijskim izvještajima Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 73/2008 od 20. prosinca 2007. o osnivanju Zajedničkog poduzeća za provedbu zajedničke tehnološke inicijative za inovativne lijekove (5),

                  —

                  uzimajući u obzir Uredbu Vijeća (EU) br. 557/2014 od 6. svibnja 2014. o osnivanju Zajedničkog poduzeća za inicijativu za inovativne lijekove 2 (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0106/2015),

         1.

            daje razrješnicu vršiteljici dužnosti izvršne direktorice Zajedničkog poduzeća za inicijativu za inovativne lijekove 2 za izvršenje proračuna Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi vršiteljici dužnosti izvršne direktorice Zajedničkog poduzeća za inicijativu za inovativne lijekove 2, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 35.

         (2)  SL C 452, 16.12.2014., str. 36.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 38.

         (6)  SL L 169, 7.6.2014., str. 54.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: Odluka Vijeća (ZVSP) 2015/521 od 26. ožujka 2015. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/483/ZVSP

text:
               27.3.2015

               HR

               Službeni list Europske unije

               L 82/107

         ODLUKA VIJEĆA (ZVSP) 2015/521
   od 26. ožujka 2015.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/483/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 22. srpnja 2014. donijelo Odluku 2014/483/ZVSP (2) o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               U skladu s člankom 1. stavkom 6. Zajedničkog stajališta 2001/931/ZVSP, potrebno je redovito revidirati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

               (4)

               U ovoj je Odluci naveden rezultat pregleda koji je izvršilo Vijeće u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće se uvjerilo da su nadležna tijela, kako su navedena u članku 1. stavku 4. Zajedničkog stajališta 2001/931/ZVSP, donijela odluke u vezi sa svim osobama, skupinama i subjektima na popisu o tome da su bili uključeni u teroristička djela u smislu članka 1. stavaka 2. i 3. navedenog zajedničkog stajališta. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP i dalje trebale primjenjivati posebne mjere ograničavanja iz navedenog zajedničkog stajališta.

               (6)

               Vijeće je zaključilo da više ne postoje razlozi za zadržavanje dvaju subjekata na popisu.

               (7)

               Popis bi trebalo na odgovarajući način ažurirati, a Odluku 2014/483/ZVSP trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.
   Članak 2.
   Odluka 2014/483/ZVSP stavlja se izvan snage.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 26. ožujka 2015.

            Za Vijeće

            Predsjednik

         E. RINKĒVIČS

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća 2014/483/ZVSP od 22. srpnja 2014. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/72/ZVSP (SL L 217, 23.7.2014., str. 35.).

      PRILOG

         Popis osoba, skupina i subjekata iz članka 1.

      I.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. 8. 1960. u Iranu. Putovnica: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16. 10. 1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ili 15. 3. 1955. u Iranu. Državljanin Irana i SAD-a. Putovnica: C2002515 (Iran); putovnica: 477845448 (SAD). Br. nacionalne osobne isprave: 07442833, vrijedi do 15. 3. 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8. 3. 1978. u Amsterdamu (Nizozemska) – član skupine „Hofstadgroep”.

                  6.

                  IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, državljanin Libanona.

                  7.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14. 4. 1965. ili 1. 3. 1964. u Pakistanu, br. putovnice 488555.

                  8.

                  SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                  9.

                  SHAKURI Ali Gholam, rođen oko 1965. u Teheranu, Iran.

                  10.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. 3. 1957. u Iranu. Iranski državljanin. Putovnica: 008827 (iranska diplomatska putovnica), izdana 1999. Položaj: general bojnik.

            II.   SKUPINE I SUBJEKTI

                  1.

                  „Abu Nidal Organisation” – „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                  2.

                  „Al-Aqsa Martyrs' Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                  6.

                  „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamistička grupa) – „IG”).

                  7.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) („Fronta ratnika velikog islamskog istoka”).

                  8.

                  „Hamas”, uključujući „Hamas-Izz al-Din al-Qassem”.

                  9.

                  „Vojno krilo Hizballah” (također poznato kao „Vojno krilo Hezbollah”, također poznato kao „Vojno krilo Hizbullah”, također poznato kao „Vojno krilo Hizbollah”, također poznato kao „Vojno krilo Hezballah”, također poznato kao „Vojno krilo Hisbollah”, također poznato kao „Vojno krilo Hizbu'llah”, također poznato kao „Vojno krilo Hizb Allah”, također poznato kao „Džihadsko vijeće” (kao i sve jedinice koje su mu podređene, uključujući Organizaciju za vanjsku sigurnost)).

                  10.

                  „Hizbul Mujahideen” – „HM”.

                  11.

                  „Hofstadgroep”.

                  12.

                  „International Sikh Youth Federation” – „ISYF” (Međunarodna federacije mladeži pripadnika Sikha).

                  13.

                  „Khalistan Zindabad Force” – „KZF” (Snage Khalistan Zindabad).

                  14.

                  „Kurdistan Workers' Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                  15.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  16.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  17.

                  „Palestinian Islamic Jihad” (Palestinski islamski džihad) – „PIJ”.

                  18.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  19.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  20.

                  „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).

                  21.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol” („Revolutionary Left”) (Revolucionarna ljevica), također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                  22.

                  „Sendero Luminoso” – „SL” („Shining Path”) (Osvijetljeni put).

                  23.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


title: 94/673/ZVSP: Odluka Vijeća od 10. listopada 1994. o Zajedničkom stajalištu definiranom na temelju članka J.2 Ugovora o Europskoj uniji o ukidanju nekih ograničenja u trgovanju sa Saveznom Republikom Jugoslavijom (Srbijom i Crnom Gorom)

text:
               18/Sv. 008

               HR

               Službeni list Europske unije

               4

         31994D0673

               L 266/11

               SLUŽBENI LIST EUROPSKE UNIJE

               10.10.1994.

      ODLUKA VIJEĆA

   od 10. listopada 1994.
   o Zajedničkom stajalištu definiranom na temelju članka J.2 Ugovora o Europskoj uniji o ukidanju nekih ograničenja u trgovanju sa Saveznom Republikom Jugoslavijom (Srbijom i Crnom Gorom)
   (94/673/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak J.2,
   uzimajući u obzir Rezoluciju 943 (1994.) Vijeća sigurnosti Ujedinjenih naroda usvojenu 23. rujna 1994.,
   ODLUČILO JE:
   Članak 1.
   U skladu s Rezolucijom 943 (1994.) koju je usvojilo Vijeće sigurnosti Ujedinjenih naroda 23. rujna 1994., ukidaju se neka ograničenja u trgovanju sa Saveznom Republikom Jugoslavijom (Srbijom i Crnom Gorom).
   Članak 2.
   Ova se Odluka objavljuje u Službenom listu.

      Sastavljeno u Luxembourgu 10. listopada 1994.

            Za Vijeće

            Predsjednik

         Th. WAIGEL


title: 95/569/EZ: Odluka Vijeća od 18. prosinca 1995. o sklapanju Sporazuma između Europske zajednice i Republike Ekvadora o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari

text:
               11/Sv. 040

               HR

               Službeni list Europske unije

               23

         31995D0569

               L 324/18

               SLUŽBENI LIST EUROPSKE UNIJE

               18.12.1995.

      ODLUKA VIJEĆA

   od 18. prosinca 1995.
   o sklapanju Sporazuma između Europske zajednice i Republike Ekvadora o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari
   (95/569/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2. i člankom 228. stavkom 4.,
   uzimajući u obzir preporuku Komisije,
   budući da je Vijeće 25. rujna 1995. ovlastilo Komisiju da, u ime Zajednice, pregovara s državama članicama Organizacije američkih država o sporazumima o kontroli prekursora i kemijskih tvari te, kao prioritet, sa zemljama članicama Kartagenskog sporazuma; budući da je, na temelju tog ovlaštenja, Komisija 13. studenoga 1995. zaključila pregovore s Republikom Ekvadorom;
   budući da je primjereno da se odobri Sporazum između Europske zajednice i Republike Ekvadora o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari;
   budući da je primjereno da Vijeće ovlasti Komisiju, uz savjetovanje s posebnim odborom imenovanim od strane Vijeća, da odobri izmjene u ime Zajednice ako ih prema Sporazumu donosi Zajednička skupina za praćenje; budući da takvo ovlaštenje mora biti ograničeno na izmjenu Prilogâ Sporazumu u mjeri u kojoj se to odnosi na tvari koje su već obuhvaćene zakonodavstvom Zajednice o prekursorima i kemijskim tvarima,
   ODLUČILO JE:
   Članak 1.
   Sporazum između Europske zajednice i Republike Ekvadora o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu opunomoćenu za potpisivanje Sporazuma.
   Članak 3.
   Predsjednik Vijeća, u ime Zajednice, polaže instrument predviđen člankom 12. Sporazuma (1).
   Članak 4.
   1.   Zajednicu u Zajedničkoj skupini za praćenje predviđenoj člankom 9. Sporazuma predstavlja Komisija kojoj pomažu predstavnici država članica.
   2.   Komisija je ovlaštena da, u ime Zajednice, odobri izmjene prilogâ Sporazumu koje je usvojila Zajednička skupina za praćenje postupkom utvrđenim u članku 10. Sporazuma.
   U izvršavanju ove zadaće Komisiji pomaže poseban odbor koji odredi Vijeće i koji je zadužen za utvrđivanje zajedničkog stajališta.
   3.   Ovlaštenje iz stavka 2. ograničeno je na one tvari koje su već obuhvaćene odgovarajućim zakonodavstvom Zajednice o prekursorima droga i kemijskim tvarima.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 18. prosinca 1995.

            Za Vijeće

            Predsjednik

         J. BORRELL FONTELLES

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: 2004/706/EZ: Odluka Komisije od 15. listopada 2004. o osnivanju Europskog foruma za korporativno upravljanje

text:
               01/Sv. 002

               HR

               Službeni list Europske unije

               240

         32004D0706

               L 321/53

               SLUŽBENI LIST EUROPSKE UNIJE

               15.10.2004.

      ODLUKA KOMISIJE

   od 15. listopada 2004.
   o osnivanju Europskog foruma za korporativno upravljanje
   (2004/706/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Dobro i transparentno korporativno upravljanje od presudne je važnosti za povećanje konkurentnosti i učinkovitosti poslovanja u Europskoj uniji, kao i za jačanje prava dioničara i zaštitu trećih osoba.

               (2)

               Komisija je u rujnu 2001. osnovala skupinu stručnjaka na visokoj razini za pravo trgovačkih društava, za davanje preporuka o modernom zakonodavnom okviru za pravo trgovačkih društava; mandat skupine stručnjaka na visokoj razini za pravo trgovačkih društava produžen je kako bi se posebno pozabavili brojnim pitanjima korporativnog upravljanja.

               (3)

               Nakon što je skupina stručnjaka na visokoj razini za pravo trgovačkih društava podnijela završni izvještaj 4. studenoga 2002., Vijeće je pozvalo Komisiju da izradi Plan djelovanja za pravo trgovačkih društava i korporativno upravljanje; takav Plan djelovanja trebao bi posebno predstavljati promišljen odgovor na nedavne korporativne neuspjehe.

               (4)

               Planom djelovanja Komisije za moderniziranje prava trgovačkih društava i poboljšanje korporativnog upravljanja u Europskoj uniji (1), koji je donesen u svibnju 2003., utvrđen je čitav niz potrebnih djelovanja s ciljem modernizacije i pojednostavljenja regulatornog okvira, uključujući stvaranje Europskog foruma za korporativno upravljanje.

               (5)

               Vijeće je 22. rujna 2003. pozdravilo predstavljanje Plana djelovanja, kojeg je smatralo važnim elementom uspostavljanja transparentnog i zdravog tržišta kapitala u proširenoj Uniji; Vijeće je pružilo potporu Komisiji u prepoznavanju važnosti stručnog i javnog savjetovanja, kao sastavnog dijela razvoja prava trgovačkih društava i korporativnog upravljanja na europskoj razini te primilo na znanje namjeru Komisije da osnuje Forum o sustavima korporativnog upravljanja u Europskoj uniji.

               (6)

               Europski forum za korporativno upravljanje trebao bi služiti kao tijelo za razmjenu podataka i najboljih praksi koje postoje u državama članicama kako bi se povećalo približavanje nacionalnih kodeksa o korporativnom upravljanju, te kao tijelo za razmatranje, raspravljanje i savjetovanje Komisije u području korporativnog upravljanja.

               (7)

               Europski forum za korporativno upravljanje trebao bi izraditi vlastiti poslovnik i u potpunosti poštovati ulogu i posebna ovlaštenja institucija (2),

         DONIJELA JE OVU ODLUKU:
   Članak 1.
   Ovime se osniva skupina stručnjaka za korporativno upravljanje u Zajednici, nazvana „Europski forum za korporativno upravljanje” (dalje u tekstu „Forum”).
   Članak 2.
   Uloga Foruma je, uzimajući u obzir razvoj prakse korporativnog upravljanja u državama članicama, poticanje približavanja nacionalnih kodeksa o korporativnom upravljanju i pružanje strateških savjeta Komisiji, bilo na njezin zahtjev ili na vlastitu inicijativu, o pitanjima politike u području korporativnog upravljanja.
   Članak 3.
   Forum se sastoji od najviše petnaest članova, čije su iskustvo i sposobnost u području korporativnog upravljanja široko priznati na razini Zajednice. Članove Foruma imenuje Komisija. Popis članova naveden je u Prilogu.
   Komisija prisustvuje sastancima Foruma i imenuje visokog predstavnika koji sudjeluje u raspravama.
   Forumom predsjedava predstavnik Komisije.
   Članak 4.
   Mandat članova Foruma traje tri godine. Članovi Foruma mogu biti ponovo imenovani. Nakon isteka trogodišnjeg razdoblja, članovi Foruma ostaju na dužnosti dok ne budu zamijenjeni ili ponovo imenovani. U slučaju ostavke ili smrti člana Foruma za trajanja mandata, Komisija imenuje novog člana u skladu s člankom 3.
   Članak 5.
   Komisija u informativne svrhe objavljuje popis članova u Službenom listu Europske unije.
   Članak 6.
   Forum može pozivati stručnjake i promatrače da prisustvuju njegovim sastancima.
   Forum može osnivati radne skupine.
   Članak 7.
   Forum podnosi godišnji izvještaj Komisiji.
   Članak 8.
   Forum donosi vlastiti poslovnik.
   Tajništvo Foruma osigurava Komisija.
   Članak 9.
   Troškove putovanja i dnevnice članova, promatrača i stručnjaka u vezi s aktivnostima Foruma nadoknađuje Komisija, u skladu s propisima koji su na snazi u Komisiji. Oni za svoje funkcije ne primaju naknadu.
   Članak 10.
   Forum počinje s radom 18. listopada 2004.

      Sastavljeno u Bruxellesu 15. listopada 2004.

            Za Komisiju

         Frederik BOLKESTEIN

            Član Komisije

      (1)  Završna verzija COM(2003) 284.

      (2)  Tekst preuzet iz točke 9. Zaključaka Vijeća od 22. rujna 2003.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — PRILOG — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA

               —

               Antonio Borges,

               —

               Igor Adam Chalupec,

               —

               Bertrand Collomb,

               —

               Gerhardt Cromme,

               —

               David Devlin,

               —

               Emílio Gabaglio,

               —

               José María Garrido,

               —

               Peter Montagnon,

               —

               Colette Neuville,

               —

               Roland Oetker,

               —

               Alastair Ross Goobey,

               —

               Rolf Skog,

               —

               Andreas Trink,

               —

               Jaap Winter,

               —

               Eddy Wymeersch.


title: 2013/121/EU: Odluka Komisije od 7. ožujka 2013. o sigurnosnim zahtjevima koje moraju ispunjavati europske norme za određene sjedalice za djecu u skladu s Direktivom 2001/95/EZ Europskog parlamenta i Vijeća o općoj sigurnosti proizvoda  Tekst značajan za EGP

text:
               15/Sv. 25

               HR

               Službeni list Europske unije

               189

         32013D0121

               L 065/23

               SLUŽBENI LIST EUROPSKE UNIJE

         ODLUKA KOMISIJE
   od 7. ožujka 2013.
   o sigurnosnim zahtjevima koje moraju ispunjavati europske norme za određene sjedalice za djecu u skladu s Direktivom 2001/95/EZ Europskog parlamenta i Vijeća o općoj sigurnosti proizvoda
   (Tekst značajan za EGP)
   (2013/121/EU)
   EUROPSKA KOMISIJA,
   uzimajući o obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Proizvodi koji su u skladu s nacionalnim normama kojima se prenose Europske norme sastavljene u skladu s Direktivom 2001/95/EZ i koje su navedene kao referenca u Službenom listu Europske unije smatraju se sigurnima.

               (2)

               Europske norme treba sastavljati na temelju zahtjeva čija je namjena osigurati da proizvodi koji su s njima u skladu ispunjavaju opći sigurnosni zahtjev iz članka 3. Direktive 2001/95/EZ.

               (3)

               Europske norme EN 14988-1:2006 (dio 1.: Sigurnosni zahtjevi) i EN 14988-2:2006 (dio 2.: Ispitne metode) za dječje visoke stolice treba revidirati. Posebno treba uvesti strože sigurnosne zahtjeve s obzirom na opasnosti od pada i zaplitanja.

               (4)

               Europska norma EN 1272:1998 (Sigurnosni zahtjevi i ispitne metode) za stolice koje se montiraju na stol nije navedena kao referenca u Službenom listu Europske unije. Posljedica je toga da nacionalne norme kojima se prenosi ta europska norma ne osiguravaju pretpostavku sigurnosti.

               (5)

               Za dječje stolice i sjedalice koje se montiraju na stolicu ne postoje europski standardi.

               (6)

               Stoga je primjereno utvrditi zahtjeve čija je namjena osigurati da te sjedalice za djecu ispunjavaju opći sigurnosni zahtjev iz članka 3. Direktive 2001/95/EZ.

               (7)

               Mjere predviđene u ovoj Odluci u skladu su s mišljenjem Odbora za opću sigurnost proizvoda,

         DONIJELA JE OVU ODLUKU:
   Članak 1.
   Definicije
   Za potrebe ove Odluke primjenjuju se sljedeće definicije:

               (a)

               „sjedalica koja se montira na stolicu” znači proizvod namijenjen za montiranje na stolicu za odrasle, radi višeg položaja sjedenja djeteta do 36 mjeseci starosti koje može samostalno sjediti.

               (b)

               „dječja stolica” znači stolica namijenjena za sjedenje jednog djeteta, čija veličina je prilagođena starosti djeteta i predviđena da se stavi na pod;

               (c)

               „dječja visoka stolica” znači samostojeća stolica na kojoj dijete od šest do 36 mjeseci starosti sjedi u povišenom položaju, otprilike u visini jedaćeg stola, koja je namijenjena za hranjenje djeteta koje može samostalno sjediti, ako je dijete primjereno osigurano u sjedećem položaju.

               (d)

               „stolica koja se montira na stol” znači stolica koja se obično koristi za djecu koja mogu samostalno sjediti i koja je predviđena za pričvršćivanje na stol ili neku drugu vodoravnu površinu.

         Članak 2.
   Sigurnosni zahtjevi
   Posebni sigurnosni zahtjevi za proizvode iz članka 1., koji moraju ispunjavati europske norme iz članka 4. stavka 1. Direktive 2001/95/EZ, navedeni su u Prilogu ovoj Odluci.
   Članak 3.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 7. ožujka 2013.

            Za Komisiju

            Predsjednik

         José Manuel BARROSO

      (1)  SL L 11, 15.1.2002., str. 4.
   PRILOG

      OPĆI SIGURNOSNI ZAHTJEVI

   Ako se koriste na predviđen ili predvidljiv način, vodeći računa o ponašanju djece, proizvodi ne smiju ugrožavati sigurnost ili zdravlje djece i osoba koje se o njima brinu.
   Ako se stolica jedne vrste može pretvoriti u stolicu druge vrste (na primjer, visoka stolica u dječju stolicu), ona mora ispunjavati sigurnosne zahtjeve za obje vrste stolica.
   Oznake na proizvodima ili na njihovoj ambalaži i priložene upute za uporabu moraju korisnike upozoriti na inherentne opasnosti i rizike od ozljeda povezane s uporabom proizvoda i informirati o načinima na koje ih se može izbjeći. Međutim, proizvodi moraju biti dizajnirani tako da pružaju najveću moguću sigurnost, a oznake i upozorenja ne smiju biti zamjena za siguran dizajn.

      Kemijski zahtjevi

   Svi proizvodi iz članka 1. moraju biti u skladu sa zakonodavstvom EU-a.

      Zapaljiva svojstva

   Proizvodi iz članka 1. ne smiju predstavljati opasne, trenutačno zapaljive elemente u djetetovu okruženju. Oni stoga moraju biti izrađeni od materijala koji ne buknu u plamen pri neposrednoj izloženosti plamenu ili iskri. Iz tog razloga treba uzeti u obzir najnoviju verziju norme EN 71-2.
   Uporaba usporivača gorenja treba biti minimalna. Ako se koriste usporivači gorenja, njihova toksičnost tijekom uporabe i pri odlaganju dotrajalog proizvoda ne smije ugroziti zdravlje korisnika, osoba koje se brinu za djecu, niti okoliša.

      Ambalaža

   Vreće izrađene od savitljive plastike koje se koriste za pakiranje, i imaju otvor čiji je opseg veći od opsega glave djeteta, ne smiju dovesti dijete u opasnost od gušenja. Uporaba vezica ili traka za zatvaranje takve ambalaže, ili za zatvaranje samoljepive ambalaže (npr. ambalaža od „prianjajuće folije”) je zabranjena.
   Ambalaža koja obavija proizvode ne smije predstavljati rizik od gušenja izazvanog prekrivanjem usta i nosa. U tu svrhu plastična ambalaža mora biti perforirana, ako to nije nespojivo sa zaštitom proizvoda od vlage.
   Na vreće se mora staviti uočljiva oznaka sa sljedećim ili nekim drugim ekvivalentnim upozorenjem: „UPOZORENJE! Čuvati ambalažu izvan dosega djece radi sprečavanja gušenja”. Isto tako na njima mora biti velik, jasan simbol ili dijagram koji pokazuje da postoji potencijalna opasnost.

      Identifikacija proizvođača i uvoznika

   Proizvođači (1) moraju na proizvodu navesti svoje ime, registrirani trgovački naziv ili registrirani zaštitni znak i adresu na kojoj ih se može kontaktirati ili, ako to nije moguće, na ambalaži proizvoda ili u dokumentu priloženom uz proizvod. U adresi mora biti navedeno jedinstveno mjesto za kontakt s proizvođačem (2).
   Proizvođači (3) moraju na proizvodu navesti svoje ime, registrirani trgovački naziv ili registrirani zaštitni znak i adresu na kojoj ih se može kontaktirati ili, ako to nije moguće, na ambalaži proizvoda ili u dokumentu priloženom uz proizvod (4).

      POSEBNI SIGURNOSNI ZAHTJEVI

   1.   SJEDALICE KOJE SE MONTIRAJU NA STOLICU
   1.1.   Područje primjene

   Ovi se sigurnosni zahtjevi primjenjuju na sjedalice koje se montiraju na stolicu, namijenjene za djecu do 36 mjeseci starosti koja teže najviše 15 kg. Ne primjenjuju se na jastuke, podloge i bilo kakve proizvode predviđene za sigurnosno vezivanje djece na stolici kojom se ne povisuje položaj sjedenja djeteta.
   1.2.   Sigurnosni zahtjevi

      Opasnost od uklještenja zbog rupa i otvora

   Sjedalice koje se montiraju na stolicu moraju biti tako dizajnirane i izrađene da sprečavaju uklještenje bilo kojeg dijela djetetovog tijela.

      Opasnosti povezane s podešavanjem visine sjedalice koja se montira na stolicu

   Sjedalice koje se montiraju na stolicu, kod kojih se visina sjedišta može podešavati, moraju imati blokirni mehanizam koji osigurava sjedalicu montiranu na stolicu u položaju za uobičajenu uporabu. Nenamjerno otpuštanje blokirnog mehanizma mora se onemogućiti.

      Opasnosti povezane s pokretnim dijelovima

   Kada se sjedalica koja se montira na stolicu postavi za uobičajenu uporabu, ne smije biti dostupnih točaka u kojima može doći do pritiska ili smicanja uzrokovanog pomicanjem sjedalice montirane na stolicu ili bilo kojeg njezinog dijela zbog premještanja težine djeteta dok se nalazi u sjedalici montiranoj na stolicu, niti u slučaju djelovanja sile izvana (koju može izazvati drugo dijete ili, nenamjerno, osoba koja se brine za dijete, ili neki motorni mehanizam).
   Sklopive sjedalice koje se montiraju na stolicu moraju imati mehanizam za sklapanje kojim dijete ne može upravljati i koji osoba koja se brine o djetetu ne može nenamjerno aktivirati. Sjedalicu koja se montira na stolicu mora biti moguće postaviti za uobičajenu uporabu bez aktiviranja blokirnog mehanizma.

      Opasnost od pada

   Kada se postavi za uobičajenu uporabu, sjedalica koja se montira na stolicu mora osigurati da dijete ostane u njoj i da se ne prevrne pri naginjanju u bilo kojem smjeru. Da bi se izbjegle ozljede do kojih bi moglo doći ako dijete ustane, padne ili sklizne sa sjedalice montirane na stolicu, ona mora biti tako dizajnirana da njezin sustav za sigurnosno vezivanje sprečava da dijete s nje ustane, padne ili sklizne.
   Sjedalica koja se montira na stolicu mora biti opremljena sustavom za sigurnosno vezivanje koji se može prilagoditi veličini djeteta i sastojati se najmanje od sigurnosnih elemenata za struk i međunožje. Sustav za sigurnosno vezivanje ne smije biti moguće koristiti bez sigurnosnog elementa za međunožje.
   Sustav za sigurnosno vezivanje, pojasevi, sidrišta i sustav pričvršćivanja ne smiju pretrpjeti trajno oštećenje koje bi moglo narušiti njihovu sigurnost i normalno funkcioniranje pod statičkim i dinamičkim mehaničkim opterećenjem kojem je izložen tijekom razumne i predvidljive uporabe sjedalice koja se montira na stolicu.
   Kada se sjedalica koja se montira na stolicu postavi za uporabu, visina njezinog naslona za leđa mora biti odgovarajuće visine. Isto tako sjedalica mora imati bočne naslone za ruke koji su dovoljno visoki da osiguraju da dijete ostane u sjedalici kada se nagne na bilo koju stranu.

      Opasnost od zaplitanja

   Maksimalna duljina vezica, traka i sličnih dijelova, osim sustava sigurnosnog vezivanja i sustava za pričvršćivanje stolice, koji su na sjedalici koja se montira na stolicu dostupni iznutra, moraju biti najviše toliko dugi da sprečavaju formiranje opasne omče oko djetetovog vrata.
   Monofilamentna vlakna ne smiju se koristiti kao vezice, trake i slični dijelovi, kao petlje ili kao šivaći konac.

      Opasnost od davljenja

   Za sprečavanje opasnosti od davljenja sjedalice koje se montiraju na stolicu ne smiju sadržavati nikakve sitne dijelove, bez obzira na to jesu li predviđeni za skidanje bez alata ili ne, koje je moguće otkinuti primjenom sile koju može proizvesti dijete i dovoljno su mali da cijeli stanu u djetetova usta.
   Punila koja predstavljaju opasnost od davljenja ne smiju postati dostupna pod djelovanjem sile koju može proizvesti dijete. Ona ne smiju predstavljati dodatnu opasnost od davljenja zbog veličine elemenata koje sadrže ili zato što se ti elementi mogu dovoljno smanjiti ili postati dostupni ako se izlože djelovanju sile koju može proizvesti dijete.

      Opasnost od unošenja u organizam gutanjem

   Da bi se izbjegla opasnost od unošenja u organizam gutanjem, sjedalice koje se montiraju na stolicu ne smiju sadržavati odvojene dijelove ili sitne dijelove koje je moguće otkinuti primjenom sile koju može proizvesti dijete i koji mogu proći kroz djetetov jednjak. U svakom slučaju, ne smiju se koristiti toksični materijali.

      Opasnost od gušenja

   Sjedalice koje se montiraju na stolicu ne smiju na sebi imati bilo kakve plastične naljepnice koje bi dijete moglo uhvatiti rukom i koje je moguće otkinuti primjenom sile koju može proizvesti dijete. Ne smiju biti prekrivene bilo kakvom nepropusnom presvlakom koja bi mogla prekriti usta i nos djeteta pa stoga predstavljati opasnost od gušenja.

      Opasni rubovi, uglovi i istaknuti dijelovi

   Svi dostupni rubovi, uglovi i istaknuti dijelovi sjedalice koja se montira na stolicu moraju biti zaobljeni i ne smiju imati hrapave ili oštre rubove.

      Površine

   Sve površine moraju, do mjere koja je spojiva s funkcijama sjedalice koja se montira na stolicu, biti dovoljno glatke da sprečavaju abrazije, porezotine, ogrebotine, okrznuća, opekline i druge ozljede do kojih bi slučajno moglo doći dok je sjedalica koja se montira na stolicu u uporabi ili bi mogle biti izazvane ponašanjem djeteta.

      Konstrukcijska cjelovitost

   Sjedalica koja se montira na stolicu ne smije se urušavati ili pokazivati bilo kakve znakove oštećenja ili trajne deformacije koja može narušiti njezinu sigurnost i normalno funkcioniranje. Bilo kakvi mehanizmi za podešavanje visine sjedalice koja se montira na stolicu ne smiju omogućivati promjenu visine položaja zbog mehaničkog opterećenja kojem je sjedalica koja se montira na stolicu izložena tijekom razumne predvidljive uporabe.

      Sustav za pričvršćivanje na stolicu

   Sustav za pričvršćivanje na stolicu mora biti tako dizajniran da pričvrsti sjedalicu koja se montira na stolicu i za naslon i za sjedište stolice.
   Sustav za montiranje na stolicu, pojasevi, sidrišta i sustav pričvršćivanja ne smiju puknuti, olabaviti se ili otrgnuti od nosača zbog mehaničkog opterećenja kojima su izloženi tijekom razumne predvidljive uporabe.

      Opasnosti povezane s neodgovarajućom veličinom

   U informacijama o proizvodu moraju biti navedene odgovarajuće dimenzije sjedalice i naslona stolica za koje je proizvod predviđen.
   1.3.   Sigurnosne informacije, priručnik za korisnike i oznake

   Sigurnosne informacije moraju biti naznačene na proizvodu i uvrštene u upute za korisnike.
   Sigurnosne informacije moraju biti navedene u pisanom obliku na jeziku (jezicima) zemlje u kojoj se sjedalica koja se montira na stolicu nudi u maloprodaji te u obliku piktograma koji su razumljivi sami po sebi. Sve oznake moraju ostati čitljive, a naljepnice koje se koriste za te oznake ne smiju se lako odljepljivati.

      Sigurnosne informacije

   Bitne sigurnosne informacije moraju biti navedene na jasan i primjetan način. One moraju biti jasno prikazane i ostati vidljive nakon pričvršćivanja sjedalice na stolicu za odrasle, prije nego što se dijete stavi u sjedalicu montiranu na stolicu. Te informacije moraju biti označene oznakom „UPOZORENJE” i sadržavati najmanje sljedeće ili druge ekvivalentne poruke:

               —

               „Nikada ne ostavljajte dijete bez nadzora.”

               —

               „Uvijek koristite sustave za sigurnosno vezivanje djeteta i za pričvršćivanje na stolicu.”

               —

               „Prije uporabe uvijek provjerite sigurnost i stabilnost sjedalice koja se montira na stolicu.”

               —

               „Ovaj je proizvod namijenjen za djecu do 36 mjeseci starosti, koja teže najviše 15 kg i mogu samostalno sjediti.”

      Informacije potrebne za kupovinu

   Potrošač mora na prodajnom mjestu imati mogućnost jasno vidjeti informacije potrebne za kupovinu. One moraju sadržavati najmanje sljedeće podatke, u pisanom obliku i u obliku piktograma koji je sam po sebi razumljiv:

               —

               ovu ili neku drugu ekvivalentnu izjavu: „Ovaj je proizvod namijenjen za djecu do 36 mjeseci starosti, koja teže najviše 15 kg i mogu samostalno sjediti.”

               —

               odgovarajuće dimenzije stolice za odrasle, sjedišta i naslona za leđa.

      Priručnik za korisnike

   Uz sjedalicu koja se montira na stolicu mora se priložiti priručnik za korisnike. Priručnik za korisnike mora sadržavati:

               —

               sljedeću ili neku drugu ekvivalentnu napomenu: „VAŽNO! ČUVATI ZA KASNIJU UPORABU.”

               —

               upute za ispravno i sigurno sastavljanje i uporabu sjedalice koja se montira na stolicu,

               —

               informacije o vrstama stolica za odrasle na koje se sjedalica koja se montira na stolicu može ili ne može pričvrstiti.

         Informacije moraju biti označene znakom „UPOZORENJE” i sadržavati najmanje sljedeće ili druge ekvivalentne poruke:

               —

               „Nikada ne ostavljajte dijete bez nadzora.”

               —

               „Uvijek koristite sustave za sigurnosno vezivanje djeteta i za pričvršćivanje na stolicu.”

               —

               „Pobrinite se da prije uporabe sustav za pričvršćivanje bude pravilno postavljen i podešen.”

               —

               „Prije uporabe uvijek provjerite sigurnost i stabilnost sjedalice koja se montira na stolicu.”

         Priručnik za korisnike mora isto tako sadržavati sljedeće informacije:

               —

               sljedeću ili neku drugu ekvivalentnu izjavu: „Ovaj je proizvod namijenjen za djecu do 36 mjeseci starosti, koja teže najviše 15 kg i mogu samostalno sjediti.”,

               —

               odgovarajuće dimenzije stolice za odrasle, sjedišta i naslona za leđa,

               —

               napomenu da se sjedalica koja se montira na stolicu ne smije koristiti ako je bilo koji njezin dio slomljen, poderan ili ako nedostaje,

               —

               napomenu da se ne smiju koristiti nikakvi rezervni ili zamjenski dijelovi osim onih koje je odobrio proizvođač,

               —

               preporuke za čišćenje i održavanje.

         2.   DJEČJE STOLICE
   2.1.   Područje primjene

   Ovi sigurnosni zahtjevi odnose se na dječje stolice namijenjene za djecu koja mogu samostalno sjediti. One uključuju stolice bez naslona, stolice (čiji sastavni dijelovi uključuju: noge, sjedište i naslon za leđa) i naslonjače (čiji sastavni dijelovi uključuju: sjedište, naslon za leđa i naslon za ruke) za uporabu u zatvorenom prostoru i na otvorenom. Tu su obuhvaćene i stolice za ljuljanje i sklopive stolice. Zahtjevi se primjenjuju i na višenamjenske proizvode koji se mogu pretvoriti u dječje stolice. Primjenjuju se i na dječje stolice s kotačima. Proizvodi koji ujedinjuju funkciju dječje stolice s nekom drugom funkcijom (na primjer, funkcijom spremnika) isto tako moraju ispunjavati te uvjete.
   2.2.   Sigurnosni zahtjevi

      Opasnost od uklještenja zbog rupa i otvora

   Dječje stolice moraju biti tako dizajnirane i izrađene da sprečavaju uklještenja udova, stopala i ruku i, koliko god je moguće, uklještenje prstiju u rupama i otvorima.
   Sklopive dječje stolice moraju biti tako dizajnirane i izrađene da sprečavaju uklještenje prstiju.
   Dječje stolice ne smiju biti tako teške da bi se ispod njih mogla ukliještiti glava ili ud djeteta.

      Opasnosti povezane s pokretnim dijelovima

   Kada se dječja stolica postavi za uobičajenu uporabu prema uputama proizvođača, ne smije postojati nikakva opasnost od pokretnih dijelova.

      Kotačići i kotači

   Dječje stolice s kotačima ili kotačićima moraju biti dizajnirane tako da njihova stabilnost nije ugrožena.

      Opasnost od pada

   Dječja stolica mora biti dovoljno stabilna da sprečava prevrtanje u bilo kojem smjeru dok je dijete u njoj.

      Stabilnost

   Dječje stolice moraju biti stabilne.

      Opasnost od davljenja

   Za sprečavanje opasnosti od davljenja dječje stolice ne smiju sadržavati sitne dijelove koje je moguće otkinuti primjenom sile koju može proizvesti dijete i koji cijeli mogu stati u usta djeteta. Punila koja predstavljaju opasnost od davljenja ne smiju postati dostupna pod djelovanjem sile koju može proizvesti dijete. Ona ne smiju predstavljati dodatnu opasnost od davljenja zbog veličine elemenata koje sadrže ili zato što se ti elementi mogu dovoljno smanjiti ili postati dostupni ako se izlože djelovanju sile koju može proizvesti dijete.

      Opasnost od gušenja

   Dječje stolice ne smiju na sebi imati nikakve plastične naljepnice koje je moguće otkinuti primjenom sile koju može proizvesti dijete. Ne smiju biti prekrivene bilo kakvom nepropusnom presvlakom koja bi mogla prekriti usta i nos djeteta pa stoga predstavljati opasnost od gušenja.

      Opasnost od unošenja u organizam gutanjem

   Da bi se izbjegla opasnost od unošenja u organizam gutanjem, dječje stolice ne smiju sadržavati odvojene dijelove ili sitne dijelove koje je moguće otkinuti primjenom sile koju može proizvesti dijete i koji mogu proći kroz djetetov jednjak. U svakom slučaju, ne smiju se koristiti toksični materijali.

      Površine

   Sve površine moraju, do mjere koja je spojiva s funkcijama dječje stolice, biti dovoljno glatke da sprečavaju abrazije, porezotine, ogrebotine, okrznuća, opekline i druge ozljede do kojih bi slučajno moglo doći dok je stolica u uporabi ili bi mogle biti izazvane ponašanjem djeteta.

      Opasni rubovi

   Dječje stolice ne smiju imati oštre rubove ili uglove. Dostupni rubovi i uglovi moraju biti zaobljeni ili oboreni. Ne smiju imati bilo kakve zašiljene ili istaknute dijelove koji predstavljaju opasnost od uboda.

      Konstrukcijska cjelovitost

   Dječje stolice i njihovi dijelovi kao što su sjedište, naslon za leđa i noge moraju biti u stanju izdržati mehaničko opterećenje kojem su izloženi tijekom razumne predvidljive uporabe.
   2.3.   Sigurnosne informacije

   U upozorenjima i uputama za uporabu roditeljima ili osobama koje se brinu za djecu mora biti navedeno da bi dječju stolicu smještenu ispod prozora dijete moglo upotrijebiti kao stepenicu i ispasti kroz prozor.
   Sigurnosne informacije moraju biti navedene u pisanom obliku na jeziku (jezicima) zemlje u kojoj se dječja stolica nudi u maloprodaji, te u obliku piktograma koji su razumljivi sami po sebi. Sve oznake moraju ostati čitljive, a naljepnice koje se koriste za te oznake ne smiju se lako odljepljivati.
   3.   DJEČJE VISOKE STOLICE
   3.1.   Područje primjene

   Ovi sigurnosni zahtjevi odnose se na visoke stolice namijenjene za djecu koja mogu samostalno sjediti, od oko šest do 36 mjeseci starosti, koja teže najviše 15 kg. Ako su dječje visoke stolice dizajnirane tako da se pretvaraju u dječje stolice, one isto tako moraju udovoljavati sigurnosnim zahtjevima koji se primjenjuju na dječje stolice.
   Ako su dijelovi visoke stolice dizajnirani tako da ih se može skinuti (npr. pladanj ili naslon za noge), ti se sigurnosni zahtjevi primjenjuju na visoke stolice s tim dijelovima ili bez njih).
   Proizvodi koji u značajnoj mjeri služe i za igru moraju isto tako udovoljavati zahtjevima iz Direktive 2009/48/EZ Europskog parlamenta i Vijeća (5) o sigurnosti igračaka (na primjer, visoka stolica koja se može pretvoriti u konja za ljuljanje).
   3.2.   Sigurnosni zahtjevi

      Općenito

   Spojni vijci za izravno pričvršćivanje (npr. samourezni vijci) ne smiju se koristiti za sastavljanje bilo koje komponente koja je dizajnirana tako da se pri rastavljanju visoke stolice radi prijevoza ili pohranjivanja trebaju skinuti ili olabaviti.
   Otkriveni rubovi i istaknuti dijelovi moraju biti oboreni, odnosno zaobljeni i ne smiju biti hrapavi ili oštri.

      Opasnost od pada

   Da bi se izbjegle ozljede do kojih bi moglo doći ako dijete ustane, padne ili sklizne s visoke stolice, ona mora biti tako dizajnirana da njezin sustav za sigurnosno vezivanje sprečava da dijete s nje ustane, padne ili sklizne.
   Visoka stolica mora biti opremljena sustavom za sigurnosno vezivanje koji se može prilagoditi veličini djeteta i sastojati se najmanje od sigurnosnih elemenata za struk i međunožje. Sustav za sigurnosno vezivanje ne smije biti moguće koristiti bez sigurnosnog elementa za međunožje.
   Sustav za sigurnosno vezivanje, pojasevi, sidrišta i sustav pričvršćivanja ne smiju puknuti, olabaviti se ili otrgnuti od nosača pod djelovanjem sile iznutra ili izvana koju može primijeniti dijete.
   Pri dizajniranju sustava za sigurnosno vezivanje treba uzeti u obzir sve potencijalne pokrete djeteta u visokoj stolici.
   Visina naslona za leđa visoke stolice mora biti odgovarajuće visine. Isto tako stolica mora imati bočne naslone za ruke koji su dovoljno visoki da osiguraju da dijete ostane u sjedalici kada se nagne na bilo koju stranu.
   Da bi se izbjegle ozljede do kojih bi moglo doći zbog prevrtanja stolice prema natrag kada bi dijete nogama guralo ili pritiskalo stol, ona mora biti tako dizajnirana da svojom stabilnošću isključuje opasnost od pada.

      Opasnost od zaplitanja

   Na visokim stolicama ne smiju biti vezice, trake ili slični dijelovi (osim sustava za sigurnosno vezivanje) koji bi mogli predstavljati opasnost od zaplitanja.

      Opasnost od uklještenja zbog rupa i otvora

   Dječje visoke stolice moraju biti tako dizajnirane i izrađene da sprečavaju uklještenje bilo kojeg dijela djetetovog tijela.

      Opasnosti povezane s pokretnim dijelovima

   Radi izbjegavanja rizika od smicanja i gnječenja, točke smicanja i kompresije moraju se izbjegavati. Ako se točke smicanja i kompresije ne mogu izbjeći iz funkcionalnih razloga, treba poduzeti odgovarajuće mjere kako bi se osiguralo da te točke budu sigurne.
   Svaki dio visoke stolice koji se može sklopiti ili odvojiti mora biti zakočen tako da ga dijete koje koristi proizvod, drugo dijete, ili odrasla osoba ne mogu nenamjerno otkočiti.

      Blokirni mehanizmi za sklopive visoke stolice

   Blokirni mehanizmi potrebni su da bi se spriječilo sklapanje stolice dok je dijete u njoj te kada se dijete stavlja u stolicu i vadi iz nje.
   Za sprečavanje opasnosti koje proizlaze iz nepravilne uporabe visoke stolice, težina djeteta koje rabi visoku stolicu mora spriječiti njezino sklapanje ili se pri uporabi stolice automatski mora aktivirati najmanje jedan blokirni mehanizam.
   Ne smije biti omogućeno da dijete nenamjerno otkoči ili zakoči blokirni mehanizam.
   Svaki blokirni mehanizam mora neprekidno ispravno funkcionirati pod statičkim i dinamičkim mehaničkim opterećenjem kojem je izložen tijekom razumne i predvidljive uporabe visoke stolice.

      Opasnost od davljenja

   Ni jedan dio koji se može otkinuti primjenom sile koju može proizvesti dijete ne smije biti tako malen da cijeli može stati u usta djeteta. Svaka komponenta koja se može skinuti bez uporabe alata ne smije cijela stati u usta djeteta. Punila koja predstavljaju opasnost od davljenja ne smiju postati dostupna pod djelovanjem sile koju može proizvesti dijete. Nadalje, ona ne smiju predstavljati dodatnu opasnost od davljenja zbog veličine elemenata koje sadrže ili zato što se ti elementi mogu dovoljno smanjiti ili postati dostupni ako se izlože djelovanju sile koju može proizvesti dijete.

      Sustav za sigurnosno vezivanje

   Visoka stolica mora biti dizajnirana tako da, uz korištenje sustava za sigurnosno vezivanje koji obuhvaća pojas za međunožje i jednu vodoravnu komponentu ili korištenje integralnog pojasa, osigurava dijete u sjedećem položaju i sprečava da dijete padne ako stane i izgubi ravnotežu u stolici. Ako je visoka stolica opremljena naslonom za leđa podesivog nagiba, mora imati i integralni sigurnosni pojas.
   Statičko i dinamičko mehaničko opterećenje tijekom razumne predvidljive uporabe visoke stolice ne smije izazvati trajna oštećenja koja mogu narušiti sigurnost i normalno funkcioniranje međunožnog remena, pojasa za struk i remena integralnog sigurnosnog pojasa.
   Ako visoka stolica ima na sebi elemente za pričvršćivanje pojasa ili remena, statičko i dinamičko mehaničko opterećenje tijekom razumne predvidljive uporabe visoke stolice ne smije izazvati trajna oštećenja koja mogu narušiti sigurnost i normalno funkcioniranje tih elemenata.
   Ako je uz stolicu isporučen integralni ili običan pojas, on mora biti podesiv, a statičko i dinamičko mehaničko opterećenje tijekom razumne predvidljive uporabe visoke stolice ne smije izazvati trajna oštećenja koja mogu narušiti njegovu sigurnost i normalno funkcioniranje.

      Bočna zaštita

   Visoka stolica mora biti opremljena bočnim naslonima za ruke ili drugom vrstom bočne zaštite.

      Naslon za leđa

   Visoka stolica mora imati naslon za leđa koji je dovoljno visok da osigura da dijete ostane u stolici kada se nagne na bilo koju stranu.

      Naslon za leđa podesivog nagiba

   Mehanizam koji omogućuje podešavanje nagiba naslona za leđa visoke stolice ne smije prelaziti iz jednog položaja u drugi pod statičkim i dinamičkim mehaničkim opterećenjem kojem je izložen tijekom razumne i predvidljive uporabe visoke stolice.

      Kotačići i kotači

   Visoke stolice s kotačima ili kotačićima moraju biti dizajnirane tako da njihova stabilnost nije ugrožena.

      Konstrukcijska cjelovitost

   Funkcije visoke stolice ne smiju biti ugrožene pod statičkim i dinamičkim mehaničkim opterećenjem kojem je visoka stolica izložena tijekom razumne i predvidljive uporabe.
   Visoka stolica ne smije se sklopiti i blokirni mehanizam mora ostati aktiviran pod statičkim i dinamičkim mehaničkim opterećenjem kojem su izloženi tijekom razumne i predvidljive uporabe visoke stolice.

      Stabilnost

   Ako su dijelovi visoke stolice dizajnirani tako da ih se može skinuti (npr. pladanj ili naslon za noge), ti se sigurnosni zahtjevi primjenjuju na visoke stolice s tim dijelovima ili bez njih.
   Visoka stolica ne smije se prevrnuti na stranu, prema natrag ili prema naprijed pod statičkim i dinamičkim mehaničkim opterećenjem kojem je izložena tijekom razumne i predvidljive uporabe.
   3.3.   Sigurnosne informacije, priručnik za korisnike i oznake

      Općenito

   Sigurnosne informacije moraju biti navedene u pisanom obliku na jeziku (jezicima) zemlje u kojoj se visoka stolica nudi u maloprodaji te u obliku piktograma koji su razumljivi sami po sebi. Sve oznake moraju ostati čitljive, a naljepnice koje se koriste za te oznake ne smiju se lako odljepljivati tijekom razumne predvidljive uporabe.

      Sigurnosne informacije

   Sigurnosne informacije moraju biti navedene na jasan i primjetan način. Te informacije moraju biti označene oznakom „UPOZORENJE!” i sadržavati najmanje sljedeće ili druge ekvivalentne poruke:

               —

               „Nikada ne ostavljajte dijete bez nadzora.”

               —

               „Uvijek koristite sustav za sigurnosno vezivanje.”

               —

               „Prije uporabe uvijek provjerite sigurnost i stabilnost visoke stolice.”

      Informacije potrebne za kupovinu

   Potrošač mora na prodajnom mjestu imati mogućnost jasno vidjeti informacije potrebne za kupovinu. Te informacije moraju sadržavati najmanje sljedeću ili neku drugu ekvivalentnu izjavu: „Ovaj je proizvod namijenjen za djecu do 36 mjeseci starosti, koja teže najviše 15 kg i mogu samostalno sjediti.” Dodatne sigurnosne informacije treba osigurati ako se proizvod može preinačiti tako da se koristi za igru ili da se pretvori u dječju stolicu koja se može podešavati tako da se prilagođava različitim fazama razvoja djeteta (proizvod koji „raste s djetetom”).

      Oznake

   Na visoke stolice mora se staviti vidljiva i trajna oznaka sa sljedećim ili nekim drugim ekvivalentnim upozorenjem: „UPOZORENJE! NE OSTAVLJAJTE DIJETE BEZ NADZORA.” Upozorenje mora biti popraćeno odgovarajućim piktogramom.

      Priručnik za korisnike

   U priručniku za korisnike moraju biti navedene upute za uporabu visoke stolice, uz sljedeću ili neku drugu ekvivalentnu napomenu: „VAŽNO!” ČUVATI ZA KASNIJU UPORABU”.
   Upute moraju sadržavati sljedeća ili neka druga ekvivalentna upozorenja, uz oznaku „UPOZORENJE!”:

               —

               „Ne ostavljajte dijete bez nadzora.”

               —

               „Ne koristite visoku stolicu ako sve komponente nisu pravilno postavljene i podešene.”

         Priručnik za korisnike mora isto tako sadržavati sljedeća upozorenja:

               —

               provjerite jesu li svi pojasevi pravilno postavljeni,

               —

               budite svjesni rizika od otvorene vatre ili drugih izvora jake topline, kao što su električne grijalice, plinske grijalice itd. u blizini visoke stolice.

         Priručnik za korisnike mora sadržavati sljedeće sigurnosne informacije:

               —

               nacrt za sastavljanje, popis i/ili opis svih dijelova i alata potrebnih za sastavljanje stolice i dijagram vijaka i drugih blokirnih mehanizama,

               —

               napomenu da se visoka stolica ne smije koristiti dok dijete ne može samostalno sjediti,

               —

               napomenu da se visoka stolica ne smije koristiti ako je bilo koji njezin dio slomljen, potrgan ili ako nedostaje,

               —

               preporuke za čišćenje i održavanje.

         4.   STOLICE KOJE SE MONTIRAJU NA STOL
   4.1.   Područje primjene

   Ovi sigurnosni zahtjevi odnose se na stolice koje se montiraju na stol, namijenjene za djecu koja mogu samostalno sjediti (od šest mjeseci starosti) i koja teže najviše 15 kg.
   4.2.   Sigurnosni zahtjevi

      Općenito

   Kada je stolica koja se montira na stol sastavljena za uporabu, ona mora biti takva da sprečava svaki rizik od priklještenja, posjekotine ili nanošenja drugih ozljeda djetetu i osobi koja se o njemu brine.

      Opasnost od uklještenja zbog rupa i otvora

   Radi sprečavanja uklještenja, stolice koje se montiraju na stol ne smiju na sebi imati cijevi otvorenih krajeva, niti smiju imati rupe ili otvore koje bi mogle uzrokovati ozljedu djeteta.
   Dizajn stolice koje se montiraju na stol mora spriječiti ispadanje djeteta kroz rupe i otvore.

      Opasni rubovi, uglovi i istaknuti dijelovi

   Svi dostupni rubovi stolice koja se montira na stol moraju biti oboreni, a uglovi i istaknuti dijelovi moraju biti zaobljeni i ne smiju imati hrapave ili oštre rubove.

      Opasnost od davljenja

   Za sprečavanje opasnosti od davljenja stolice ne smiju sadržavati nikakve sitne dijelove, bez obzira na to jesu li predviđeni za skidanje bez alata ili ne, koje je moguće otkinuti primjenom sile koju može proizvesti dijete i dovoljno su mali da cijeli stanu u djetetova usta.
   Punila koja predstavljaju opasnost od davljenja ne smiju postati dostupna pod djelovanjem sile koju može proizvesti dijete. Nadalje, ona ne smiju predstavljati dodatnu opasnost od davljenja zbog veličine elemenata koje sadrže ili zato što se ti elementi mogu dovoljno smanjiti ili postati dostupni ako se izlože djelovanju sile koju može proizvesti dijete.

      Opasnost od unošenja u organizam gutanjem

   Da bi se izbjegla opasnost koja proizlazi iz nepravilne uporabe stolice koja se montira na stol, ona ne smije sadržavati odvojene dijelove ili sitne dijelove koje je moguće otkinuti primjenom sile koju može proizvesti dijete i koji mogu proći kroz djetetov jednjak.

      Opasnost od gušenja

   Stolice ne smiju na sebi imati bilo kakve plastične naljepnice koje bi dijete moglo uhvatiti rukom i koje je moguće otkinuti primjenom sile koju može proizvesti dijete. Ne smiju biti prekrivene bilo kakvom nepropusnom presvlakom koja bi mogla prekriti usta i nos djeteta pa stoga predstavlja opasnost od gušenja.

      Samourezni vijci

   Spojni vijci (npr. samourezni vijci) ne smiju se koristiti za pričvršćivanje bilo koje komponente koja je dizajnirana tako da se pri rastavljanju visoke stolice radi prijevoza ili pohranjivanja treba skinuti ili olabaviti.

      Opasnosti povezane s pokretnim dijelovima

   Kada se stolica koja se montira na stol postavi za uobičajenu uporabu prema uputama proizvođača, ne smije postojati nikakva opasnost od pokretnih dijelova.

      Opasnost od pada

   Da bi se izbjegle ozljede do kojih bi moglo doći ako dijete ustane, padne ili sklizne sa stolice koja se montira na stol, ona mora biti tako dizajnirana da njezin sustav za sigurnosno vezivanje sprečava da dijete s nje ustane, padne ili sklizne.
   Stolica koja se montira na stol mora biti opremljena sustavom za sigurnosno vezivanje koji se može prilagoditi veličini djeteta i sastojati se najmanje od sigurnosnih elemenata za struk i međunožje. Sustav za sigurnosno vezivanje ne smije biti moguće koristiti bez sigurnosnog elementa za međunožje.
   Sustav za sigurnosno vezivanje, pojasevi, sidrišta i sustav pričvršćivanja ne smiju puknuti, olabaviti se ili otrgnuti od nosača pod djelovanjem sile iznutra ili izvana koju može primijeniti dijete.
   Pri dizajniranju sustava za sigurnosno vezivanje treba uzeti u obzir sve potencijalne pokrete djeteta u stolici koja se montira na stol.
   Kada se stolica koja se montira na stol postavi za uporabu, visina njezinog naslona za leđa mora biti odgovarajuće visine. Isto tako stolica mora imati bočne naslone za ruke koji su dovoljno visoki da osiguraju da dijete ostane u sjedalici kada se nagne na bilo koju stranu.

      Nasloni za noge

   Nasloni za noge ne smiju se isporučivati.

      Odvojiva sjedišta

   Ako se sjedište može odvojiti od okvira, zatezni elementi za pričvršćivanje sjedišta na okvir moraju biti tako dizajnirani da sprečavaju nenamjerno odvajanje sjedišta od okvira.
   Sjedište mora ostati pričvršćeno za okvir pod mehaničkim opterećenjem kojem je izloženo tijekom razumne i predvidljive uporabe stolice koja se montira na stol.

      Konstrukcijska cjelovitost

   Statičko i dinamičko mehaničko naprezanje tijekom razumne predvidljive uporabe stolice koja se montira na stol ne smije izazvati trajna oštećenja koja mogu narušiti sigurnost i normalno funkcioniranje stolice koja se montira na stol.

      Sidrište

   Sidrište mora osigurati da se stolica koja se montira na stol, nakon što se pričvrsti na noseću podlogu, ne pomiče tijekom razumne predvidljive uporabe. Sidrište stolice koja se montira na stol mora biti otporno na poskakivanje.

      Stabilnost

   Stolice koje se montiraju na stol ne smiju se sklopiti ili prevrnuti pod djelovanjem statičkog i dinamičkog mehaničkog opterećenja kojem su izložene tijekom razumne predvidljive uporabe.
   4.3.   Sigurnosne informacije, priručnik za korisnike i oznake

      Općenito

   Sigurnosne informacije moraju biti označene na proizvodu i uvrštene u upute za korisnike.
   Sigurnosne informacije moraju biti navedene u pisanom obliku na jeziku (jezicima) zemlje u kojoj se stolica koja se montira na stol nudi u maloprodaji te u obliku piktograma koji su razumljivi sami po sebi. Sve oznake moraju ostati čitljive, a naljepnice koje se koriste za te oznake ne smiju se lako odljepljivati.

      Informacije potrebne za kupovinu

   Potrošač mora na prodajnom mjestu imati mogućnost jasno vidjeti informacije potrebne za kupovinu. One moraju sadržavati najmanje sljedeće podatke, u pisanom obliku i u obliku piktograma koji je sam po sebi razumljiv:

               —

               ovu ili neku drugu ekvivalentnu izjavu: „Ovaj je proizvod namijenjen za djecu koja teže najviše 15 kg i mogu samostalno sjediti.”

               —

               odgovarajuće mjere potporne podloge na koju se može pričvrstiti stolica koja se montira na stol.

         Isto tako treba navesti sljedeće informacije:

               —

               „Ova stolica koja se montira na stol nije prikladna za uporabu na svakom stolu. Nemojte je koristiti na staklenim stolovima, stolovima s gornjom plohom koja nije fiksna, krilima stola za razvlačenje, stolovima s jednom nogom, stolovima za kartanje ili stolovima za kampiranje.

      Oznake

   Na stolicu koja se montira na stol mora se staviti vidljiva i trajna oznaka sljedećeg sadržaja:

               —

               upozorenje: „UPOZORENJE! Nikada ne ostavljajte dijete bez nadzora” mora biti vidljivo pri uporabi stolice koja se montira na stol,

               —

               upozorenje: „UPOZORENJE! - „Uvijek koristite sustave za sigurnosno vezivanje djeteta i za pričvršćivanje na stol.”

               —

               upozorenje: „UPOZORENJE! -„Prije uporabe uvijek provjerite sigurnost i stabilnost stolice koja se montira na stol.”

               —

               napomena: „Maksimalna težina: 15 kg.”

      Priručnik za korisnike

   Upute za ispravno i sigurno sastavljanje i uporabu stolice koja se montira na stol moraju biti navedene u priručniku za korisnike. Te upute moraju biti precizne i jasne i moraju uključivati najmanje sljedeće ili druge ekvivalentne napomene:

               —

               „Prije uporabe pažljivo pročitajte upute i spremite ih za kasniju uporabu. Ako ne slijedite upute vaše dijete može biti ozlijeđeno.”

               —

               „Ova stolica koja se montira na stol nije prikladna za djecu koja ne mogu samostalno sjediti.”

               —

               „UPOZORENJE! Nikada ne ostavljajte dijete bez nadzora.”

               —

               „Uvijek koristite sustave za sigurnosno vezivanje djeteta i za pričvršćivanje na stol.”

               —

               „Prije uporabe uvijek provjerite sigurnost i stabilnost stolice koja se montira na stol.”

               —

               „Ova stolica koja se montira na stol nije prikladna za uporabu na svakom stolu. Nemojte je koristiti na staklenim stolovima, stolovima s gornjom plohom koja nije fiksna, krilima stola za razvlačenje, stolovima s jednom nogom, stolovima za kartanje ili stolovima za kampiranje.”

               —

               „Uvjerite se da se stol na koji je pričvršćena stolica koja se montira na stol neće prevrnuti.”

               —

               „Na noseću podlogu ne stavljajte stolnjak ili druge predmete koji bi mogli ometati pravilno funkcioniranje sidrišnih elemenata. Konstrukcija i površina stola moraju biti čiste i suhe.”

               —

               „Ovu stolicu koja se montira na stol ne smiju koristiti djeca koja teže više od 15 kg.”

               —

               „Rutinski provjeravajte sve stezne vijke i prema potrebi ih pritegnite.”

               —

               „UPOZORENJE! Ne koristite stolicu koja se montira na stol ako je bilo koji dio slomljen ili ako nedostaje.”

               —

               „Ne koristite zamjenske dijelove osim onih koje odobri proizvođač ili distributer.”

               —

               „Ne stavljajte stolicu koja se montira na stol na mjesto gdje bi se dijete moglo nogama odgurnuti od nekog dijela stola, druge stolice ili bilo kojeg drugog predmeta jer bi to moglo uzrokovati njezin pad sa stola.”

         Odgovarajuće dimenzije noseće podloge moraju biti navedene.

      (1)  Kako je određeno u članku R1 poglavlja R1 Priloga I. Odluci br. 768/2008/EZ Europskog parlamenta i Vijeća (SL L 218, 13.8.2008., str. 82.).

      (2)  Kako je navedeno u članku R2 poglavlja R2 Priloga I. Odluci br. 768/2008/EZ.

      (3)  Kako je određeno u članku R1 poglavlja R1 Priloga I. Odluci br. 768/2008/EZ.

      (4)  Kako je navedeno u članku R4 poglavlja R2 Priloga I. Odluci br. 768/2008/EZ.

      (5)  SL L 170, 30.6.2009., str. 1.


title: 2012/283/EU: Odluka Vijeća od 24. travnja 2012. o sklapanju izmijenjenih Statuta i Poslovnika Međunarodne studijske skupine za kaučuk od strane Europske unije

text:
               11/Sv. 123

               HR

               Službeni list Europske unije

               235

         32012D0283

               L 141/1

               SLUŽBENI LIST EUROPSKE UNIJE

         ODLUKA VIJEĆA
   od 24. travnja 2012.
   o sklapanju izmijenjenih Statuta i Poslovnika Međunarodne studijske skupine za kaučuk od strane Europske unije
   (2012/283/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavke 3. i 4. u vezi s člankom 218. stavkom 6. točkama (a) podtočkom (v),
   uzimajući u obzir prijedlog Europske komisije,
   uzimajući u obzir prijedlog Europskog parlamenta,
   budući da:

               (1)

               Nakon više krugova pregovora, voditelji delegacija Međunarodne studijske skupine za kaučuk („Skupina”) 14. srpnja 2011. dogovorili su tekst izmjena Statuta i Poslovnika Skupine.

               (2)

               Unija je članica Skupine.

               (3)

               One države članice Unije koje su bile članice Skupine uručile su formalne obavijesti o istupanju i istupile su iz Skupine s 1. srpnjem 2011.

               (4)

               Donošenje izmijenjenih Statuta i Poslovnika Skupine neophodno je za potvrđivanje novog sjedišta Skupine i za utvrđivanje izričitih odredaba o statusu Unije unutar Skupine, kao i za usklađivanje organizacijske strukture, proračunskih doprinosa i postupaka odlučivanja.

               (5)

               Potpisivanje, u ime Unije, izmijenjenih Statuta i Poslovnika Skupine odobreno je Odlukom Vijeća 2011/664/EU (1), kojom je također predviđena njihova privremena primjena do završetka postupaka za njihovo sklapanje.

               (6)

               Trebalo bi odobriti izmijenjene Statuta i Poslovnika Skupine,

         ODLUČILO JE:
   Članak 1.
   Izmijenjeni Statut i Poslovnik Međunarodne studijske skupine za kaučuk („Skupina”) odobravaju se u ime Unije.
   Tekstovi izmijenjenih Statuta i Poslovnika objavljeni su u Službenom listu Europske unije
       (2).
   Članak 2.
   Predsjednika Vijeća se ovlašćuje da odredi osobu(-e) ovlaštenu(-e) za potvrđivanje, u pisanom obliku, glavnom tajniku Skupine suglasnosti Unije da bude obvezana izmijenjenim Statutom i Poslovnikom.
   Članak 3.
   Uniju na sastancima voditelja delegacija Skupine, kako su utvrđeni člankom IX. izmijenjenog Statuta, zastupaju predstavnici Komisije.
   Države članice mogu na sastancima voditelja delegacija sudjelovati kao dio delegacije Europske unije.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 24. travnja 2012.

            Za Vijeće

            Predsjednik

         N. WAMMEN

      (1)  SL L 264, 8.10.2011., str. 12.

      (2)  SL L 264, 8.10.2011., str. 14.


title: Odluka Vijeća (EU) 2017/248 od 6. veljače 2017. o sklapanju Sporazuma o daljnjem radu Međunarodnog znanstveno-tehnološkog centra

text:
               14.2.2017

               HR

               Službeni list Europske unije

               L 37/1

         ODLUKA VIJEĆA (EU) 2017/248
   od 6. veljače 2017.
   o sklapanju Sporazuma o daljnjem radu Međunarodnog znanstveno-tehnološkog centra
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 1. i njegov članak 37.,
   uzimajući u obzir Ugovor o funkcioniranju Europske unije, a posebno njegov članak 180. i njegov članak 218. stavak 6. točku (a),
   uzimajući u obzir prijedlog Visokog predstavnika Unije za vanjske poslove i sigurnosnu politiku i Europske komisije,
   uzimajući u obzir suglasnost Europskog parlamenta, (1)

   budući da:

               (1)

               U skladu s Odlukom Vijeća (EU) 2015/1989 (2) Sporazum o daljnjem radu Međunarodnog znanstveno-tehnološkog centra između Europske unije i Europske zajednice za atomsku energiju („Euratom”) kao jedne stranke te Gruzije, Japana, Kraljevine Norveške, Kirgiske Republike, Republike Armenije, Republike Kazahstana, Republike Koreje, Republike Tadžikistana i Sjedinjenih Američkih Država („Sporazum”) potpisan je 9. prosinca 2015., podložno njegovu naknadnom sklapanju.

               (2)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o daljnjem radu Međunarodnog znanstveno-tehnološkog centra odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje jednu ili više osoba ovlaštenih za polaganje, u ime Unije, isprave predviđene u članku 17. Sporazuma. (3)

   Članak 3.
   Ova Odluka stupa na snagu na dan donošenja.

      Sastavljeno u Bruxellesu 6. veljače 2017.

            Za Vijeće

            Predsjednica

         F. MOGHERINI

      (1)  Suglasnost od 19. siječnja 2017. (još nije objavljeno u Službenom listu).

      (2)  Odluka Vijeća (EU) 2015/1989 od 26. listopada 2015. o potpisivanju, u ime Europske unije, Sporazuma o daljnjem radu Međunarodnog znanstveno-tehnološkog centra (SL L 290, 6.11.2015., str. 7.).

      (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: 2007/822/EZ: Odluka Vijeća od 8. studenoga 2007. o sklapanju Sporazuma između Europske zajednice i Bosne i Hercegovine o pojednostavnjenju izdavanja viza

text:
               11/Sv. 120

               HR

               Službeni list Europske unije

               39

         32007D0822

               L 334/96

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o sklapanju Sporazuma između Europske zajednice i Bosne i Hercegovine o pojednostavnjenju izdavanja viza
   (2007/822/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62. stavak 2. točku (b) alineje i. i ii., u vezi s prvom rečenicom članka 300. stavka 2. prvog podstavka i članka 300. stavka 3. prvog podstavka,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je, u ime Europske zajednice pregovorima dogovorila Sporazum s Bosnom i Hercegovinom o pojednostavnjenju izdavanja viza.

               (2)

               Sporazum je u ime Europske zajednice potpisan 18. rujna 2007., podložno njegovom mogućem kasnijem sklapanju, u skladu s Odlukom Vijeća donesenom 18. rujna 2007.

               (3)

               Sporazum treba odobriti.

               (4)

               Sporazumom se osniva Zajednički odbor za upravljanje Sporazumom, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               U skladu s Protokolom o stajalištu Ujedinjene Kraljevine i Irske, i Protokolom o uključivanju Schengenske pravne stečevine u okvir Europske unije, koji su priloženi Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska ne sudjeluju u donošenju ove Uredbe, ona ih ne obvezuje niti se na njih primjenjuje.

               (6)

               U skladu s Protokolom o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Bosne i Hercegovine o pojednostavnjenju izdavanja viza.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 14. stavku 1. Sporazuma (2).
   Članak 3.
   Komisija, kojoj pomažu stručnjaci iz država članica, predstavlja Zajednicu u Zajedničkom odboru stručnjaka koji je osnovan člankom 12. Sporazuma.
   Članak 4.
   Stajalište Zajednice unutar Zajedničkog odbora stručnjaka u pogledu donošenja njegovog poslovnika u skladu s člankom 12. stavkom 4. Sporazuma utvrđuje Komisija nakon savjetovanja s posebnim odborom kojeg imenuje Vijeće.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje doneseno 24. listopada 2007. (još nije objavljeno u Službenom listu).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća 2006/676/ZVSP od 10. kolovoza 2006. o sklapanju Sporazuma u obliku razmjene pisama između Europske unije i Vlade Švicarske Konfederacije o sudjelovanju Švicarske Konfederacije u vojnoj operaciji Europske unije za pružanje potpore Misiji Organizacije Ujedinjenih naroda u Demokratskoj Republici Kongo (MONUC) tijekom izbornog postupka (operacija EUFOR DR Kongo)

text:
18/Sv. 11              HR                             Službeni list Europske unije                                                    7
32006D0676
L 276/110                                         SLUŽBENI LIST EUROPSKE UNIJE                                               7.10.2006.
                                                 ODLUKA VIJEĆA 2006/676/ZVSP
                                                       od 10. kolovoza 2006.
               o sklapanju Sporazuma u obliku razmjene pisama između Europske unije i Vlade Švicarske
               Konfederacije o sudjelovanju Švicarske Konfederacije u vojnoj operaciji Europske unije za
               pružanje potpore Misiji Organizacije Ujedinjenih naroda u Demokratskoj Republici Kongo
                                  (MONUC) tijekom izbornog postupka (operacija EUFOR DR Kongo)
VIJEĆE EUROPSKE UNIJE,                                                  ODLUČILO JE:
                                                                                Članak 1.
uzimajući u obzir Ugovor o Europskoj uniji, a posebno njegov
članak 24.,                                                             Ovim se, u ime Europske unije, odobrava Sporazum u obliku
                                                                        razmjene pisama između Europske unije i Vlade Švicarske
                                                                        Konfederacije o sudjelovanju Švicarske Konfederacije u vojnoj
uzimajući u obzir preporuku Predsjedništva,                             operaciji Europske unije za pružanje potpore Misiji Organizacije
                                                                        Ujedinjenih naroda u Demokratskoj Republici Kongo (MONUC)
budući da:                                                              tijekom izbornog postupka (operacija EUFOR DR Kongo).
                                                                        Tekst Sporazuma u obliku razmjene pisama priložen je ovoj
(1)     Dana 27. travnja 2006. Vijeće je donijelo Zajedničku            odluci.
        akciju 2006/319/ZVSP (1) o vojnoj operaciji Europske
        unije za pružanje potpore Misiji Organizacije Ujedni                                       Članak 2.
        njenih naroda u Demokratskoj Republici Kongo
        (MONUC) tijekom izbornog postupka (operacija EUFOR              Ovim se ovlašćuje predsjednik Vijeća da odredi osobu(-e) ovla
        DR Kongo).                                                      štenu(-e) potpisati Sporazum kako bi on postao obvezujući za
                                                                        Europsku uniju.
(2)     Članak 10. stavak 3. navedene Zajedničke akcije predviđa                                    Članak 3.
        da podrobni dogovori o sudjelovanju trećih zemalja
        trebaju biti predmetom sporazuma koji se sklapaju u             Ova Odluka proizvodi pravne učinke na dan njezina usvajanja.
        skladu s postupkom propisanim člankom 24. Ugovora.
                                                                                Članak 4.
(3)     Na temelju ovlaštenja Vijeća od 13. rujna 2004. pred           Ova se Odluka objavljuje u Službenom listu Europske unije.
        sjedništvo, uz pomoć glavnog tajnika/visokog predsta
        vnika, pregovorima je postiglo sporazum u obliku
        razmjene pisama između Europske unije i Vlade Švicarske         Sastavljeno u Bruxellesu 10. kolovoza 2006.
        Konfederacije o sudjelovanju Švicarske konfederacije u
        operaciji EUFOR DR Kongo.
                                                                                Za Vijeće
(4)     Sporazum u obliku razmjene pisama trebalo bi odobriti                                                 Predsjednik
        u ime Europske unije,                                                                               E. TUOMIOJA
(1) SL L 116., 29.4.2006., str. 98.


title: Odluka Političkog i sigurnosnog odbora (ZVSP) 2015/2200 od 13. studenoga 2015. o produljenju mandata voditelja misije Promatračke misije Europske unije u Gruziji (EUMM Georgia) (EUMM GEORGIA/1/2015)

text:
               28.11.2015

               HR

               Službeni list Europske unije

               L 313/40

         ODLUKA POLITIČKOG I SIGURNOSNOG ODBORA (ZVSP) 2015/2200
   od 13. studenoga 2015.
   o produljenju mandata voditelja misije Promatračke misije Europske unije u Gruziji (EUMM Georgia) (EUMM GEORGIA/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (1), a posebno njezin članak 10. stavak 1.,
   budući da:

               (1)

               Na temelju Odluke 2010/452/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke o političkom nadzoru i strateškom usmjeravanju Promatračke misije Europske unije u Gruziji (EUMM Georgia), uključujući odluku o imenovanju voditelja misije.

               (2)

               Vijeće je 16. prosinca 2014. donijelo Odluku 2014/915/ZVSP (2) o produljenju mandata misije EUMM Georgia od 15. prosinca 2014. do 14. prosinca 2016.

               (3)

               PSO je 19. prosinca 2014. donio Odluku EUMM GEORGIA/1/2014 (3) o imenovanju g. Kęstutisa JANKAUSKASA voditeljem misije EUMM Georgia od 15. prosinca 2014. do 14. prosinca 2015.

               (4)

               Visoki predstavnik Unije za vanjske poslove i sigurnosnu politiku predložio je produljenje mandata g. Kęstutisa JANKAUSKASA kao voditelja misije EUMM Georgia od 15. prosinca 2015. do 14. prosinca 2016.,

         DONIO JE OVU ODLUKU:
   Članak 1.
   Mandat g. Kęstutisa JANKAUSKASA kao voditelja misije EUMM Georgia produljuje se do 14. prosinca 2016.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 13. studenoga 2015.

            Za Politički i sigurnosni odbor

            Predsjednik

         W. STEVENS

      (1)  SL L 213, 13.8.2010., str. 43.

      (2)  Odluka Vijeća 2014/915/ZVSP od 16. prosinca 2014. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 360, 17.12.2014., str. 56.).

      (3)  Odluka Političkog i sigurnosnog odbora EUMM Georgia/1/2014 od 19. prosinca 2014. o imenovanju voditelja Promatračke misije Europske unije u Gruziji (EUMM Georgia) (SL L 369, 24.12.2014., str. 78.).


title: Odluka Vijeća (EU) 2016/1888 od 24. lipnja 2016. o potpisivanju, u ime Unije, i privremenoj primjeni Sporazuma između Europske unije i Salomonovih Otoka o izuzeću od obveze posjedovanja vize za kratkotrajni boravak

text:
               27.10.2016

               HR

               Službeni list Europske unije

               L 292/1

         ODLUKA VIJEĆA (EU) 2016/1888
   od 24. lipnja 2016.
   o potpisivanju, u ime Unije, i privremenoj primjeni Sporazuma između Europske unije i Salomonovih Otoka o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Salomonove Otoke prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz upućivanje na Salomonove Otoke priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora sa Salomonovim Otocima o sklapanju sporazuma između Europske unije i Salomonovih Otoka o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 19. studenoga 2014. te su uspješno zaključeni njegovim parafiranjem 13. studenoga 2015.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana koji slijedi nakon dana njegova potpisivanja do završetka postupaka potrebnih za njegovo sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Salomonovih Otoka o izuzeću od obveze posjedovanja vize za kratkotrajni boravak, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana koji slijedi nakon dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 24. lipnja 2016.

            Za Vijeće

            Predsjednik

         A.G. KOENDERS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.